《吊熊飞将军六首 其五》
明代·彭絅

海宇倾颓尽陆沈，此身羞与共乾坤。春秋大义千年在，夷夏纲常一死存。

华表有山能引鹤，人间无庙可栖魂。品题愧乏宣尼笔，独立西风一欠伸。

作者简介：彭絅，东莞人。谊孙。明武宗正德九年（一五一四）进士。除浦城令，擢刑部主事，乞终养。年四十三卒。传见民国《东莞县志》卷五六。